cyanic-selkie/wikianc huggingface dataset:
Συνήγορος του Πολίτη (Ελλάδα)
Πεδίο δράσης
Ο Συνήγορος του Πολίτη ερευνά ατομικές διοικητικές πράξεις, παραλείψεις ή υλικές ενέργειες οργάνων των δημοσίων υπηρεσιών που παραβιάζουν δικαιώματα ή προσβάλλουν νόμιμα συμφέροντα φυσικών ή νομικών προσώπων. Ερευνά ιδίως περιπτώσεις κατά τις οποίες ένα ατομικό ή συλλογικό όργανο κάποιας από τις αναφερόμενες υπηρεσίες: α) προσβάλλει με πράξη ή παράλειψη δικαίωμα ή συμφέρον που προστατεύεται από το Σύνταγμα και το νόμο, β) αρνείται να εκπληρώσει συγκεκριμένη υποχρέωση που επιβάλλεται από τελεσίδικη δικαστική απόφαση, γ) αρνείται να εκπληρώσει συγκεκριμένη υποχρέωση που επιβάλλεται από διάταξη νόμου ή από ατομική διοικητική πράξη, και δ) ενεργεί ή παραλείπει νόμιμη οφειλόμενη ενέργεια κατά παράβαση των αρχών της χρηστής διοίκησης και της διαφάνειας ή κατά κατάχρηση εξουσίας.
Επίσης, ο Συνήγορος του Πολίτη διαμεσολαβεί σε υποθέσεις που ανακύπτουν μεταξύ των πολιτών και των δημοσίων υπηρεσιών, των ΟΤΑ, των ΝΠΔΔ και των επιχειρήσεων κοινής ωφέλειας και αφορούν στην ποιότητα της ζωής των πολιτών αλλά και την προστασία του περιβάλλοντος όπως (ενδεικτικά): α) τη διύλιση και διανομή ύδατος, την αποχέτευση και απαγωγή ακάθαρτων υδάτων και λυμάτων, β) τη διανομή ηλεκτρικού ρεύματος και καυσίμου αερίου, γ) τη μεταφορά προσώπων και αγαθών από την ξηρά, τη θάλασσα και τον αέρα, δ) τις τηλεπικοινωνίες και τα ταχυδρομεία, ε) την αυθαίρετη δόμηση ή κατασκευή έργων υποδομής, στ) την παράνομη λειτουργία βιομηχανικών εγκαταστάσεων ζ) την προστασία των δασών των ακτών και των περιοχών φυσικής προστασίας (περιοχές Natura) κλπ.
Φορείς και υπηρεσίες που δεν υπάγονται στην αρμοδιότητα του Συνηγόρου του Πολίτη περιλαμβάνουν μεταξύ άλλων τους υπουργούς και υφυπουργούς ως προς τις πράξεις που ανάγονται στη διαχείριση της πολιτικής λειτουργίας, τα θρησκευτικά νομικά πρόσωπα δημοσίου δικαίου, τις δικαστικές αρχές, τις στρατιωτικές υπηρεσίες όσον αφορά θέματα που αφορούν την εθνική άμυνα και ασφάλεια, την Εθνική Υπηρεσία Πληροφοριών, τις υπηρεσίες του Υπουργείου Εξωτερικών για δραστηριότητες που αφορούν στην εξωτερική πολιτική ή στις διεθνείς σχέσεις της χώρας, το Νομικό Συμβούλιο του Κράτους και τις ανεξάρτητες διοικητικές αρχές ως προς την κύρια λειτουργία τους, υποθέσεις που αφορούν την κρατική ασφάλεια, θέματα που αφορούν στην υπηρεσιακή κατάσταση του προσωπικού των δημοσίων υπηρεσιών και θέματα που εκκρεμούν ενώπιον δικαστικής αρχής.
Οι έξι θεματικοί Κύκλοι
Ο Ανδρέας Ποττάκης ανέλαβε τα καθήκοντα του Συνηγόρου του πολίτη τον Ιούλιο του 2016. Από τον Μάιο του 2011 μέχρι τον Οκτώβριο του 2015, Συνήγορος του Πολίτη ήταν η Καλλιόπη Σπανού, καθηγήτρια του Τμήματος Πολιτικής Επιστήμης και Δημόσιας Διοίκησης του Πανεπιστημίου Αθηνών, η οποία αντικατέστησε τον προηγούμενο Συνήγορο του Πολίτη Γιώργο Καμίνη για το υπόλοιπο της θητείας του, όταν τον Αύγουστο του 2010 αποχώρησε από τη θέση του για να θέσει υποψηφιότητα ως δήμαρχος Αθηνών. Ο Γιώργος Καμίνης εξελέγη ομόφωνα από τη Διάσκεψη των Προέδρων της Βουλής ως Συνήγορος του Πολίτη τον Απρίλιο του 2003, διαδεχόμενος τον Νικηφόρο Διαμαντούρο, καθηγητή Πολιτικής Επιστήμης του Πανεπιστημίου Αθηνών, ο οποίος εξελέγη από το Ευρωπαϊκό Κοινοβούλιο να υπηρετήσει έκτοτε ως Ευρωπαίος Συνήγορος του Πολίτη (Ευρωπαίος Διαμεσολαβητής).
Εξωτερικοί σύνδεσμοι
Κατηγορία:Ανθρώπινα δικαιώματα Κατηγορία:Συνταγματικό Δίκαιο Κατηγορία:Νομικά επαγγέλματα Κατηγορία:Ελληνικές ανεξάρτητες αρχές
Ρονκάντε
Το Ρονκάντε (ιταλικά: Roncade, βενετικά: Roncàe) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Δαμασίας
Σύμφωνα με τον Παυσανία όταν πέθανε ο Τισαμενός που ήταν βασιλιάς των Αχαιών που εγκαταστάθηκαν στην Αιγιαλό όπου πριν κατοικούσαν οι Ίωνες. Βασίλεψαν οι γιοι του Τέλλις, Δαϊμένης, Σπάρτων και Λεοντομένης, ο ανιψιός του Δαμασίας και Σπαρτιάτες Πατρεύς με τον πατέρα του Πρευγένη.
Ήταν γιος του Πενθίλου, εγγονός του Ορέστη και η μητέρα του ήταν αδελφή του Τισαμενού.
Πηγές
Κατηγορία:Μυθικοί βασιλείς της Αχαΐας Κατηγορία:Πρόσωπα της ελληνικής μυθολογίας
Ρονάν Λε Κρομ
Ο Ρονάν Λε Κρομ, γεννημένος στις 13 Ιουλίου 1974 στο Λοριάν, είναι Γάλλος ποδοσφαιριστής ο οποίος αγωνίζεται στην θέση του τερματοφύλακα για λογαριασμό της Παρί Σεν Ζερμέν.
Βιογραφία
Προερχόμενος από τα τμήματα υποδομής της ΑΖ Οσέρ, θα αγωνιζόταν στην πρώτη του ευρωπαϊκή αναμέτρηση με την ομάδα όμως τραυματίστηκε : ήταν ο Φαμπιάν Κουλ που πήρε την θέση του κάτω από την εστία της Οσέρ. Ο Λε Κρομ εξελίχθηκε στην ιδανική λύση για τον ρόλο του αναπληρωματικού τερματοφύλακα στον σύλλογο της Βουργουνδίας. Παραχωρήθηκε ως δανεικός στην Σατορού για την σεζόν 1996-1997 και κατέκτησε μαζί της τον τίτλο του πρωταθλητή Γαλλίας στην Λιγκ 2. Την επόμενη σεζόν παραχωρήθηκε και πάλι ως δανεικός από την Οσέρ, αυτή την φορά σε ομάδα της Β΄ Κατηγορίας : την Βαλάνς. Μετά από αυτούς τους δύο δανεισμούς του παρέμεινε κάτοικος Βουργουνδίας για τέσσερις σεζόν ως αναπληρωματικός του Φαμπιάν Κουλ. Αγωνίστηκε έτσι σε μόλις τέσσερις αναμετρήσεις σε διάστημα τεσσάρων ετών.
Αποχώρησε από την Βουργουνδία το 2002 και εντάχθηκε στην Αν Αβάν ντε Γκανγκάμπ. Βασικό και αναντικατάστατο στέλεχος του συλλόγου, οι καλές του εμφανίσεις τράβηξαν την προσοχή του Ζακ Σαντινί, ομοσπονδιακού τεχνικού της Εθνικής Γαλλίας ο οποίος τον επέλεξε στην αποστολή των 38 παικτών για το Euro 2004. Μεταγράφηκε τότε στην ΑΣ Σαιντ-Ετιέν αλλά ως αναπληρωματικός του Ζερεμί Ζανό. Αποχώρησε από τους Verts έπειτα από μία μόλις σεζόν με προορισμό την ΕΣ Τρουά ΑΚ όπου θα αγωνιζόταν ως βασικός.
Στις 3 Ιουλίου 2007 αποχώρησε από την Τρουά, η οποία υποβιβάστηκε στην Λιγκ 2 για να υπογράψει συμβόλαιο διετούς διάρκειας με την ΡΚ Λανς. Καθώς ο Κροάτης Βεντράν Ρούνχε ήταν ο βασικός τερματοφύλακας του συλλόγου, ο Λε Κρομ περιορίστηκε για μια ακόμη φορά στον ρόλο του αναπληρωματικού. Η πορεία της ομάδας του στο Λιγκ Καπ την οδήγησε μέχρι τον τελικό της διοργάνωσης όπου κλήθηκε να αντιμετωπίσει την Παρί ΣΖ στο Σταντ ντε Φρανς. Υποβιβαζόμενος και πάλι με την ομάδα του, ο Λε Κρομ εντάχθηκε στις 23 Ιουλίου 2008 στην Γκρενόμπλ για διάρκεια δύο ετών. Στο τέλος της σεζόν 2009-2010, το συμβόλαιό του δεν ανανεώθηκε.
Τον Δεκέμβριο του 2010, υπέγραψε στην Νανσί για διάρκεια έξι μηνών ως αναπληρωματικός τερματοφύλακας. Το συμβόλαιό του ολοκληρώθηκε την 1η Ιανουαρίου 2011, ημερομηνία έναρξης της χειμερινής μεταγραφικής περιόδου.
Την Πέμπτη 7 Ιουλίου 2011, όντας χωρίς ομάδα, ξεκίνησε προπονήσεις με την Παρί Σεν Ζερμέν, όπου ο Αντουάν Κομπουαρέ επιθυμούσε να έχει στη διάθεσή του για την καλοκαιρινή προετοιμασία του συλλόγου τρεις τερματοφύλακες. Συνυπήρξε έτσι με τους Νικολά Ντουσέ και Αλφόνς Αρεολά για την θερινή προετοιμασία της σεζόν 2011/2012 της ομάδας της γαλλικής πρωτεύουσας. Την Τρίτη 26 Ιουλίου 2011, ήταν μέλος της αποστολής της Παρί Σεν Ζερμέν για τους φιλικούς αγώνες απέναντι σε Ίνσμπρουκ και Ρόμα έπειτα από τον τραυματισμό του βασικού τερματοφύλακα της ομάδας, Νικολά Ντουσέ.
Τον Οκτώβριο του 2011 η Νιμ Ολιμπίκ, η οποία αγωνιζόταν τότε στην Νασιονάλ, του προσέφερε συμβόλαιο συνεργασίας το οποίο όμως απέρριψε.
Στις 12 Ιανουαρίου 2012, υπέγραψε συμβόλαιο εξάμηνης διάρκειας με την Παρί ΣΖ. Είναι τρίτος στην ιεραρχία των τερματοφυλάκων του συλλόγου πίσω από τους Σιρίγου και Ντουσέ. Στη συνέχεια, το συμβόλαιό του ανανεώθηκε και για την επόμενη σεζόν. Όπως και το 2011, αγωνίστηκε σε φιλικά προετοιμασίας. Αγωνίστηκε, έτσι, στις 12 Ιουλίου 2012, κατά το δεύτερο ημίχρονο της αναμέτρησης απέναντι στην Στέγκερσμπαχ, ομάδα της Γ΄ Κατηγορίας Αυστρίας, την οποία η Παρί ΣΖ κέρδισε με το ευρύ 9-0.
Παραπομπές
Κατηγορία:Γάλλοι ποδοσφαιριστές Κατηγορία:Ποδοσφαιριστές ΛΜ Σατορού Κατηγορία:Ποδοσφαιριστές ΑΣΟΑ Βαλάνς Κατηγορία:Ποδοσφαιριστές ΑΖ Οσέρ Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές ΕΣ Τρουά ΑΚ Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Γκρενόμπλ Φουτ 38 Κατηγορία:Ποδοσφαιριστές ΑΣ Νανσί-Λωρραίνη Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Λιγκ 1 Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Αν Αβάν ντε Γκανγκάμπ
Αποβατικό
thumb|300px|Αποβατικά σκάφη στην ακτή της Νορμανδίας (1944) Αποβατικό ή πλοίο αποβάσεων χαρακτηρίζεται ειδικός τύπος πολεμικού πλοίου με το οποίο επιχειρείται αποβατική δραστηριότητα, του λεγόμενου αμφίβιου πολέμου. Τέτοιοι τύποι πλοίων διαφόρων μεγεθών άρχισαν να ναυπηγούνται ευρύτερα κατά τον Β' Π.Π. και ειδικότερα μετά την κατάληψη της Γαλλίας από τους Γερμανούς. Ποικίλοι τύποι αποβατικών σκαφών χρησιμοποιήθηκαν από τους κατά του Άξονα συμμάχους στην Απόβαση της Νορμανδίας στις 6 Ιουνίου 1944.
Α' Π.Π.
Στη νεότερη ιστορία τα πρώτα αποβατικά σκάφη που ναυπηγήθηκαν και έλαβαν μέρος σε αποβατικές επιχειρήσεις ήταν στον Α' Π.Π. και συγκεκριμένα την περίοδο 1914 - 1918 όπως π.χ. στη κατάληψη των Δαρδανελίων το 1915 αλλά και από τους Γερμανούς το 1917 στη κατάληψη των νήσων της Βαλτικής.
Την εποχή εκείνη τα αποβατικά ήταν στη πραγματικότητα μικρά φορτηγά πλοία με περιορισμένο βύθισμα και με πολύ περιορισμένες δυνατότητες. Πλησίαζαν τις ακτές όσο βέβαια επέτρεπε το βύθισμά τους και στη συνέχεια τα μεταφερόμενα στρατεύματα αποβιβάζονταν στις σωσίβιες λέμβους ενώ σε κάποιες άλλες εκφορτώνονταν περιορισμένος αριθμός πυροβόλων όπλων. Η διαδικασία αυτή ήταν πολύ χρονοβόρα και οι απώλειες που συνέβαιναν έναντι του συνεχούς εχθρικού πυρός ήταν πολύ μεγάλες. Αυτός ήταν και ο λόγος που οι αποβατικές μεραρχίες διέθεταν μόνο μέχρι 30 πυροβόλα για την επίσπευση της απόβασης. Στο σημείο αυτό θα πρέπει να προστεθεί ότι και οι σωσίβιες λέμβοι της εποχής εκείνης δεν ήταν μηχανοκίνητες αλλά έπρεπε να ρυμουλκηθούν από κάποια μηχανοκίνητη λέμβο ή άλλο καΐκι, μέχρι τα αβαθή απ΄ όπου και εξέρχονταν οι στρατιώτες στην ακτή.
Έτσι πρώτοι οι Άγγλοι μελέτησαν και δημιούργησαν τις πρώτες αυτοκινούμενες (μηχανοκίνητες) φορτηγίδες, τις οποίες εμφάνισαν περί το τέλος της εκστρατείας της Καλλίπολης και λίγο αργότερα στη Μεσοποταμία. Επίσης και ο τότε αρχηγός των αγγλικών ναυτικών δυνάμεων του Ντόβερ, ναύαρχος Μπέικον, πρότεινε τη κατασκευή δύο μεγάλων ξύλινων φορτηγίδων μήκους 180 μ. για μεταφορά αρμάτων προκειμένου να χρησιμοποιηθούν σε απόβαση στη Φλάνδρα. Πράγματι οι δύο αυτές φορτηγίδες κατασκευάστηκαν και δοκιμάστηκαν ρυμουλκούμενες από μονίτορες, (= πολύ μικρά αβαθή θωρηκτά σκάφη με ένα πυροβόλο), πλην όμως δεν χρησιμοποιήθηκαν λόγω άλλων ατυχών επιθέσεων. Για πολλούς όμως αυτές οι δύο φορτηγίδες θεωρούνται οι πρόδρομοι των αρματαγωγών.
Μεσοπόλεμος
Στη διάρκεια του μεσοπολέμου. η Ιαπωνία ξεκίνησε ένα μεγαλόπνοο πρόγραμμα ναυπήγησης "μεταγωγικών σκαφών", διαμορφώνοντας κατάλληλα φορτηγά πλοία προκειμένου να χρησιμοποιηθούν στην εισβολή στη Κίνα. Έτσι το 1937 ένας τεράστιος στόλος τέτοιων σκαφών με πολλές χιλιάδες στρατιώτες εμφανίστηκαν στις ακτές της Σαγκάης που εφοδιασμένα με ισχυρά βαρούλκα καθαιρούσαν "φορτηγίδες αποβατικές" που έφεραν μαζί τους. Η ιδέα αυτή αργότερα θα γενικευτεί. Επίσης κάποια άλλα μικρότερα σκάφη έφεραν πλευρικές αναδιπλώμενες, πτυσσόμενες διαβάθρες από τις οποίες επιχειρούνταν η απόβαση από τις παρειές της πλώρης. Η ιδέα αυτή γέννησε τους πρωραίους καταπέλτες των σύγχρονων αποβατικών.
Τον Σεπτέμβριο του 1938 συνεστήθη στην Αγγλία μία μικτή στρατιωτική υπηρεσία συνδυασμένων επιχειρήσεων, πρόδρομος των συγχρόνων διοικήσεων αμφιβίου πολέμου, η οποία μελετώντας τις ανάγκες μιας επιτυχούς απόβασης κατέληξε στη δημιουργία τριών τύπων αποβατικών σκαφών, ανάλογα του είδους των μεταφερομένων μονάδων. Έτσι δημιουργήθηκαν: Κοινά βασικά χαρακτηριστικά και των τριών αυτών τύπων ήταν η δυνατότητα προσγειάλωσης και η πρωραία εγκατάσταση διαβάθρων, από τις οποίες επιχειρούνταν η απόβαση, και τα οποία χρησιμοποιήθηκαν στον Β΄ Π.Π.
Β' Π.Π.
Επιταχυνόμενες οι αγγλικές ναυπηγήσεις χρησιμοποιήθηκαν όμοια πλοία στην εκκένωση της Δουνκέρκης. Από την άλλη πλευρά οι Γερμανοί μετά την κατάληψη της Γαλλίας στο σχεδιασμό προσβολής της Αγγλίας δημιούργησαν ένα τεράστιο στόλο φορτηγίδων που επισημάνθηκε σε όλο το ανάπτυγμα των ολλανδικών ακτών, που αν και κατάλληλα είχαν διαμορφωθεί εν τούτοις τελικά δεν χρησιμοποιήθηκαν. Περιορίστηκαν άλλα μεν για ποτάμιες επιχειρήσεις και άλλα ως παράκτια πυροβολεία φέροντας επ΄ αυτών πυροβόλο. Είναι γεγονός ότι η πολεμική μηχανή των Γερμανών στο θέμα του αμφιβίου πολέμου, που ίσως να μη είχε αξιολογήσει ανάλογα, υστέρησε δραματικά.
Συνεχιζόμενου όμως του πολέμου δεν άργησαν να φανούν και οι μεγάλες ατέλειες που παρουσίαζαν και τα νέα ακόμη αυτά σκάφη τα οποία, αφενός ήταν πολύ μικρά σε μεταφορική ικανότητα, αφετέρου σε τακτική δεν συγκροτούσαν ιδιαίτερες αποβατικές ομάδες, στολίσκους, αλλά περιοριζόντουσαν κυρίως μόνο σε καταδρομικές επιχειρήσεις. Κάποιες περιορισμένες αποβάσεις που έγιναν στο μεταξύ (Ιταλία, Σικελία, Β. Αφρική και νήσους του Ειρηνικού) μάλλον πρόσθεταν προβλήματα που έπρεπε ταχύτατα να επιλυθούν. Για δε τη μεταφορά μονάδων πεζικού χρησιμοποιούνταν ακόμα ως μεταγωγικά επίτακτα επιβατηγά πλοία από τα οποία όμως η όποια απόβαση δεν μπορούσε να πραγματοποιηθεί νύκτα χωρίς αφή φώτων. Όλα τα παραπάνω άρχισαν να προβληματίζουν τα γενικά επιτελεία επιχειρήσεων αντιλαμβανόμενα τελικά πως μόνο με μια μεγάλη και επιτυχή απόβαση όλων των ελευθέρων δυνάμεων στην κυρίως Ευρώπη θα μπορούσε ν΄ ανακόψει την συνεχιζόμενη προέλαση του άξονα.
Τελικά την υπόθεση αυτή ναυπήγησης πληρέστερων πλοίων αποβάσεων ανέλαβε το 1942 η Ανώτατη Διασυμμαχική Διοίκηση η οποία και σχεδίασε ειδικότερα πλοία επί των παραπάνω τύπων, ικανά σε πλόες ανοικτής θάλασσας και να μπορούν να επιχειρούν προσγειάλωση πλήρως φόρτου αντίστοιχα οπλιτών, οχημάτων, πυροβόλων και αρμάτων, με ιδιαίτερες κατασκευαστικές αντοχές. Θεσπίστηκε η κατασκευή πρωραίων διπλών θυρών έτσι ώστε τα πλοία να διατηρούν κλασική πλώρη και την κανονική ταχύτητά τους. Με το άνοιγμα των θυρών να αναπτύσσεται διαβάθρα από την οποία και θα επιχειρείται η έξοδος των οπλιτών και όλου του μεταφερόμενου υλικού, καθώς επίσης και τον εφοδιασμό των πλοίων αυτών αντί σωσίβιων λέμβων με ικανό αριθμό μηχανοκίνητων αποβατικών ακάτων (αβακ). Παράλληλα εντάθηκε και η κατασκευή νέων αμφίβιων αρμάτων και φορτηγών οχημάτων (αρμάτων μεταφοράς προσωπικού).
Έτσι σχεδιάστηκαν και ναυπηγήθηκαν οι ακόλουθοι τύποι αποβατικών σκαφών κατά την αμερικανική ονοματολογία:
Εξωτερικοί σύνδεσμοι
Κατηγορία:Πολεμικά πλοία
Σαλγκαρέντα
Η Σαλγκαρέντα (ιταλικά: Salgareda) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Φεβρουαριανή Επανάσταση
Ως Φεβρουαριανή επανάσταση φέρονται
Βόρειο Διαμέρισμα (Ισραήλ)
Το Βόρειο Διαμέρισμα (מחוז הצפון) είναι ένα από τα επτά διοικητικά διαμερίσματα του Ισραήλ. Το Βόρειο Διαμέρισμα έχει έκταση 4.478 χλμ², το οποία αυξάνεται σε 4.638 χλμ² όταν περιλαμβάνονται τόσο η ξηρά όσο και τα ύδατα. Η πρωτεύουσα του διαμερίσματος είναι το Νοφ Χα Γκαλίλ και η μεγαλύτερη πόλη είναι η Ναζαρέτ.
Τα Υψίπεδα του Γκολάν λειτουργούν ως υποδιαμέρισμα του Βόρειου Διαμερίσματος του Ισραήλ από την ψήφιση του νόμου του Γκολάν του 1981, αν και η διεκδίκηση αναγνωρίζεται μόνο από τις Ηνωμένες Πολιτείες, ενώ το ψήφισμα 497 του Συμβουλίου Ασφαλείας των Ηνωμένων Εθνών αποδοκιμάζει την προσάρτηση αλλά δεν το επιβάλλει. Τα Υψίπεδα του Γκολάν καλύπτουν χερσαία έκταση 1.154 χλμ² και το υπόλοιπο του Βόρειου Διαμερίσματος καλύπτει 3.324 χλμ² (3.484 χλμ² συμπεριλαμβανομένων των υδάτων).
Εξωτερικοί σύνδεσμοι
Κατηγορία:Ισραήλ
Αμοργός (αποβατικό)
Το Α/Β Αμοργός ήταν σκάφος Αποβατικό αρμάτων του Πολεμικού Ναυτικού, με τα διακριτικά Α/Β 1301, (αργότερα) Α/Β 263 και (τέλος) Α/Β 1300.
Το πλοίο παραλήφθηκε στις 22 Μαΐου 1944 από το Ναυτικό των ΗΠΑ. Το πλοίο παραχωρήθηκε στο Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1301’. Η ύψωση της ελληνικής σημαίας έγινε στις 10 Μαρτίου 1946 στο Ελ Κάπριτ στη Διώρυγα του Σουέζ. Εκτός από το Α/Β Αμοργός, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου τα: Βραχνί, Θήρα, Μήλος, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.
Πηγές
Κατηγορία:Ελληνικά αποβατικά
Ρωσικές Αερομεταφερόμενες Δυνάμεις
Οι Ρωσικές Αερομεταφερόμενες Δυνάμεις (ρωσικά: Воздушно-десантные войска России, ВДВ) είναι στρατιωτικός κλάδος των Ρωσικών Ενόπλων Δυνάμεων. Πρόκειται για ειδικές δυνάμεις, στο ίδιο επίπεδο με τις Στρατηγικές Δυνάμεις Πυραύλων και τις Ρωσικές Αεροδιαστημικές Δυνάμεις.
Οι πρώτες μονάδες αερομεταφερόμενων σχηματίστηκαν πριν από το Β΄ Παγκόσμιο Πόλεμο, η δύναμη ανέλαβε δύο σημαντικές εναέριων εργασιών και μια σειρά από μικρότερα άλματα κατά τη διάρκεια του πολέμου και για πολλά χρόνια μετά το 1945 ήταν η μεγαλύτερη εναέρια δύναμη στον κόσμο. Η δύναμη διαιρέθηκε μετά τη διάλυση της Σοβιετικής Ένωσης, κυρίως σε Λευκορωσία και Ουκρανία. Οι Ρωσικές Αερομεταφερόμενες Δυνάμεις συγκροτήθηκαν το 1992.
Οι Ρωσικές Αερομεταφερόμενες Δυνάμεις φορούν παραδοσιακά το μπλε μπερέ με μπλε ριγέ φανέλες τελνίγιασκα (тельняшка) και ονομάζονται Ντεσάντ (Десант) από το γαλλικό «Descente».
Εξωτερικοί σύνδεσμοι
Κατηγορία:Ρωσικές Ένοπλες Δυνάμεις
Ζίγκφρηντ
Ο Ζίγκφρηντ (Sigfred, ... - 804) ήταν Δανός, Βίκινγκ, πολέμαρχος.
Ο Ζίγκφρηντ το 885 κατέπλευσε με στόλο στις ακτές της Γαλλίας και μέσω του Σηκουάνα έφτασε στο Παρίσι. Το Παρίσι εκείνη την εποχή ήταν χτισμένο σε ένα νησάκι στο μέσο του Σηκουάνα (Ιλ-ντε-Φρανς) και είχε δύο γέφυρες που το ένωναν με την ξηρά και έλεγχαν τη διέλευση του ποταμού. Ο Ζίγκφρηντ ζήτησε να να περάσει με ασφάλεια από τις γέφυρες αλλά οι κάτοικοι του Παρισιού αρνήθηκαν και έτσι άρχισε η πολιορκία.
Το Παρίσι άντεξε ένα χρόνο και εν τω μεταξύ οι Βίκινγκς είχαν καταστρέψει τις γέφυρες. Τον Οκτώβριο του 886 έφτασε στην περιοχή ο Βασιλιάς Κάρολος με ενισχύσεις. Αυτός διαπραγματεύτηκε μαζί τους και τους επέτρεψε την είσοδο στην ενδοχώρα καταβάλλοντας και 700 λίμπρες αργυρού. Ο στρατός του Ζίγκφρηντ εγκατέλειψε την πολιορκία και στη συνέχεια λεηλάτησε τη Βουργουνδία επιστρέφοντας στη Δανία με πολλά λάφυρα.
Πηγές
Κατηγορία:Δανοί ευγενείς Κατηγορία:Βίκινγκ
Θεοβάλδος της Αρλ
Ο Θεοβάλδος, κόμης της Αρλ (γαλλ.: Théobald d'Arles, 860 - 895), ήταν Φράγκος από τον Οίκο των Μποζονιδών.
Βιογραφία
Ήταν γιος του Χούκμπερτ. Παντρεύτηκε την Μπέρυα των Καρολιδών, κόρη του Λοθαρίου Β΄ βασιλιά της Λοθαριγγίας, η οποία διακρινόταν για την εξυπνάδα και την ομορφιά της. Με αυτήν απέκτησε παιδιά:
Παραπομπές
Κατηγορία:Φράγκοι ευγενείς Κατηγορία:Οίκος των Μποζονιδών
Βόρεια Οστροβόθνια (διοικητική περιφέρεια)
Η Bόρεια Οστροβόθνια (φιν.:Pohjois-Pohjanmaan maakunta, σουηδ.: Norra Österbottens landskap)είναι μια διοικητική περιφέρεια της Φινλανδίας.
Η Βόρεια Οστροβόθνια υπάγεται στο διοικητικό διαμέρισμα Όουλου. Καλύπτει έκταση 37.120 τετραγωνικών χιλιομέτρων, με συνολικό πληθυσμό 372.000 κατοίκων και πληθυσμιακή πυκνότητα 10,02 κατοίκων ανά τετραγωνικό χιλιόμετρο.
Δήμοι
Λίστα των 38 δήμων της Βόρειας Οστροβόθνιας :
Εκλογές πληρεξουσίων για τη Δ΄ Εθνοσυνέλευση Άργους (1829)
Οι εκλογές πληρεξουσίων για τη Δ΄ Εθνοσυνέλευση Άργους του 1829 ήταν οι πρώτες εκλογές με άμεση ψηφοφορία στο νεοσύστατο ελληνικό κράτος. Από αυτές προέκυψαν 236 πληρεξούσιοι, που αποτέλεσαν την Δ' Εθνοσυνέλευση που έλαβε χώρα στο Άργος στις 11 Ιουλίου 1829.'
Βόρεια Οστροβόθνια (διοικητική περιφέρεια)
Δήμοι
500px|center
Εκλογές πληρεξουσίων για τη Δ΄ Εθνοσυνέλευση Άργους (1829)
Το πλαίσιο των εκλογών καθορίστηκε με απόφαση του Ιωάννη Καποδίστρια, που εκδόθηκε από το Πανελλήνιον, σύμφωνα με την οποία δικαίωμα ψήφου είχαν όλοι οι ευρισκόμενοι στην Ελλάδα οι οποίοι ήταν «Έλληνες το γένος».
Βόρεια Οστροβόθνια (διοικητική περιφέρεια)
Εξωτερικοί σύνδεσμοι
Κατηγορία:Διοικητικές περιφέρειες της Φινλανδίας
Εκλογές πληρεξουσίων για τη Δ΄ Εθνοσυνέλευση Άργους (1829)
Την απόφαση αυτή κατάφερε ο Καποδίστριας να γίνει αποδεκτή από το Πανελλήνιον, μόνο μετά από αυθαίρετη πρόσθεση 9 μελών στη σύνθεσή του (πλέον των υπάρχοντων 27). Το Πανελλήνιον αντιδρούσε φοβούμενοι ότι θα επικρατήσουν Φαναριώτες και Έλληνες του εξωτερικού και ζητούσε να περιορισθεί η ψήφος στους αυτόχθονες (γηγενείς) και κτηματίες.
Επιπλέον ο Καποδίστριας ζητούσε αρχικά να εκδώσει απόφαση με την οποία να ορίζονται πρόεδροι των εφορευτικών επιτροπών επίτροποι αποσταλμένοι από την κυβέρνηση και όχι πρόσωπα εκλεγόμενα από τους εκλογείς. Παρά την επιμονή του, δεν εκδόθηκε τέτοια απόφαση.
Στις παραμονές των εκλογών, ο κυβερνήτης Καποδίστριας έκανε περιοδεία στα εδάφη της Ελλάδας, γεγονός που αύξησε τη δημοτικότητά του.
Σημειώσεις και αναφορές
Κατηγορία:Ελληνικές βουλευτικές εκλογές Κατηγορία:Δικαίωμα ψήφου στην Ελλάδα
Σταντ Ρενναί ΦΚ
Η Σταντ Ρενναί Φουτμπόλ Κλαμπ (βρετονικά: Stad Roazhon, γκαλό Resnn, γαλλικά: Stade Rennais Football Club, πιο γνωστή ως Σταντ Ρενναί, ΣΡΦΚ, ή απλώς Ρεν) είναι μια γαλλική ποδοσφαιρική ομάδα με έδρα την πόλη Ρεν της Βρετάνης. Η ομάδα ιδρύθηκε το 1901 και αγωνίζεται στην Λιγκ 1, την ανώτατη κατηγορία του γαλλικού ποδοσφαίρου. Η Ρεν παίζει τους εντός έδρας αγώνες της στο Ροαζόν Παρκ που βρίσκεται εντός της πόλης. Προπονητής της ομάδας είναι ο πρώην ποδοσφαιριστής Φρεντερίκ Αντονετί και αρχηγός της ο Γάλλος αμυντικός Ρομάν Ντανζέ. Πρόεδρος της ομάδας είναι ο Πατρίκ Λε Λε, που βρίσκεται κοντά στον επιχειρηματία Φρανσουά Πινό, τον ιδιοκτήτη της ομάδας. Η Ρεν ιδρύθηκε το 1901 υπό το όνομα Σταντ Ρεννέ και είναι μια από τις πλέον γνωστές ποδοσφαιρικές ομάδες στην περιοχή της Βρετάνης, μαζί με την πρώην κάτοικο της Βρετάνης Ναντ. Οι δυο τους βρίσκονται ανάμεσα στις βασικές ομάδες που ανταγωνίζονται στο Ντέρμπι της Βρετάνης. Η Ρεν είναι ένα από τα ιδρυτικά μέλη της πρώτης κατηγορίας του γαλλικού ποδοσφαίρου. Μαζί με την Μαρσέιγ, την Μονπελιέ, την Σοσό, και την Νις, η Ρεν είναι η μοναδική ομάδα που έχει αγωνιστεί στην εναρκτήρια σεζόν 1932–33 και ακόμα αγωνίζεται στην σημερινή πρώτη κατηγορία. Η ομάδα, πάντως, δεν έχει ποτέ κατακτήσει την Λιγκ 1. Η καλύτερη τελική θέση της ομάδας στο βαθμολογικό πίνακα του πρωταθλήματος ήταν η 4η με την ομάδα να φτάνει σε αυτή τη θέση τέσσερεις φορές, με πιο πρόσφατη τη σεζόν 2006–07. Η Ρεν έχει κατακτήσει τρεις φορές το Κύπελλο Γαλλίας το 1965, το 1971 και το 2019. Μετά την κατάκτηση του Κυπέλλου Γαλλίας το 1971, η Ρεν άλλαξε το όνομά της στην τωρινή του έκδοση.
Η Ρεν είναι γνωστή για την ακαδημία της, γνωστή στα Αγγλικά ως Ανρί Γκεράν Τραίινινγκ Σέντερ, που δημιουργήθηκε το 2000. Η Γαλλική Ομοσπονδία Ποδοσφαίρου (FFF) έχει αναγνωρίσει πολλές φορές το γεγονός πως η Ρεν διαθέτει τις καλύτερες ακαδημίες στην χώρα. Η Ρεν έχει τερματίσει στην 1η θέση της σχετικής βαθμολογίας για τις δύο προηγούμενες σεζόν. Ο «πατριάρχης» της ακαδημίας είναι η ομάδα Κ-19, που έχει κατακτήσει το Κύπελλο Γκαμπαρντελά τρεις φορές: το 1973, το 2003, και το 2008. Η ακαδημία του συλλόγου έχει δημιουργήσει πολλά μεγάλα ταλέντα όπως ο Σιλβαίν Βιλτόρ, ο Γιοάν Γκουρκύφ, ο Γιάν Μ’Βιλά, ο Μούσα Σόου, και ο Τζιμί Μπριάν, ανάμεσα σε άλλους.
Οπαδοί
Η Ρεν έχει αρκετά γκρουπ οπαδών που σχετίζονται με την ομάδα που μπορούν να είναι από απλά γκρουπ οπαδών μέχρι γκρουπ σκληροπυρηνικών ultras. Ο παλαιότερος, ο καλύτερα οργανωμένος και αυτός με το μεγαλύτερο αριθμό μελών, είναι ο Allez Rennes (Εμπρός Ρεν). Το γκρουπ ιδρύθηκε το 1962 και μαζί με τον Les Socios, που ιδρύθηκε το 1992, είναι το μεγαλύτερο γκρουπ παραδοσιακών οπαδών.
Ένα άλλο μεγάλο γκρουπ οπαδών της ομάδας είναι η Section Roazhon Pariz. Είναι ένα τμήμα του RCK που βρίσκεται στο Παρίσι. The group supports the team at important away matches, such as those against Olympique Lyonnais and Paris Saint-Germain. Το RCK δεν κάνει καμιά προσπάθεια για να κρύψει την χαοτική και γιορτινή του εμφάνιση. Το 2003, ένα δεύτερο γκρουπ ultras, οι Breizh Stourmer (ελ. Βρετανοί Πολεμιστές) δημιουργήθηκε λόγω διαφωνιών με το RCK. Το γκρουπ δημιουργήθηκε γύρω από την ιδέα ενός μικρού, δυνατού κορμού οπαδών και αποφάσισε να πάει στην απέναντι πλευρά από το RCK. Οι Breizh Stourmer έχουν κατηγορηθεί από μέλη του RCK για ακροδεξιές συμπεριφορές. Βίαιες συγκρούσεις ανάμεσα σε ακραία τμήματα των δύο γκρουπ έχουν λάβει χώρα. Ο κύριος αντίπαλος του RCK, πάντως, δεν είναι οι Breizh Stourmer, αλλά για πολλά χρόνια, η Bridage Loire, ένα γκρουπ οπαδών της μισητής αντιπάλου της Ρεν Ναντ. Οι Breizh Stourmer έχουν από τότε διαλυθεί. Το 2008, ένα νέο γκρουπ οπαδών, η Unvez Kelt (UK) (ελ. Κελτική Ένωση), ιδρύθηκε. Το γκρουπ αρχικά δεν έγινε δεκτό από την ομάδα ως ένα επίσημο γκρουπ, πάντως, με την βοήθεια των Les Socios, έγινε τελικά δεκτό.
Τρέχουσα Σύνθεση
Τελευταία Ενημέρωση: 1 Μαρτίου 2022
Προπονητική Ιστορία
Προπονητές από το 1906 και μετά την απόκτηση επαγγελματικού καταστατικού το 1932, με εξαίρεση την περίοδο 1939–1941, όταν και η Σταντ Ρεννέ επέστρεψε στο ερασιτεχνικό καταστατικό, και την περίοδο 1942–1944, όταν δεν προσλήφτηκε κανένας πρπονητής από την διοίκηση, και το 1945 όταν η ομάδα δεν αγωνιζόταν σε καμιά διοργάνωση.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1901 Κατηγορία:Ποδόσφαιρο στη Βρετάνη Κατηγορία:Ιδρύσεις ποδοσφαιρικών ομάδων το 1901
Ταξιάρχης Φούντας
Ο Ταξιάρχης Φούντας (Μεσολόγγι, 4 Σεπτεμβρίου 1995) είναι Έλληνας διεθνής ποδοσφαιριστής, ο οποίος αγωνίζεται για την αμερικανική Ντι Σι Γιουνάιτεντ ως ακραίος επιθετικός και σπανιότερα ως μέσος.
Σε συλλογικό επίπεδο
Στις 17 Μαρτίου 2012, ο Φούντας πραγματοποίησε το ντεμπούτο του με την ομάδα ανδρών της ΑΕΚ ενάντια στον Αστέρα Τρίπολης και έγινε ο νεότερος παίκτης που έχει ποτέ αγωνιστεί με την ΑΕΚ στη Σούπερ Λίγκα σε ηλικία 16 ετών 6 μηνών και 13 ημερών αγωνιζόμενος για 31 λεπτά. Στις 22 Απριλίου του ίδιου έτους ο Φούντας αγωνίστηκε για πρώτη φορά ως βασικός απέναντι στη Δόξα Δράμας.
Στις 28 Οκτωβρίου 2012 έγινε ο νεότερος σκόρερ στην ιστορία της ΑΕΚ καθώς όταν άνοιξε το σκορ κόντρα στον Πλατανιά ήταν μόλις 17 ετών και 54 ημερών. Πέτυχε ακόμη ένα γκολ ενάντια στη Βέροια στις 18 Οκτωβρίου 2012 όπως και στην ισοπαλία της ΑΕΚ με τον ΠΑΣ Γιάννινα, στις 3 Νοεμβρίου του ίδιου έτους, σε έναν αγώνα που ο νεαρός μέσος είχε κερδίσει το βραβείο του πολυτιμότερου παίκτη.
Στο τέλος της περιόδου 2012-13, με τον υποβιβασμό της η ΑΕΚ προχώρησε σε χρεωκοπία με αποτέλεσμα να μείνει ελεύθερος. Στη συνέχεια συμφώνησε με την αυστριακή Σάλτσμπουργκ, με την οποία έκανε το ντεμπούτο του σε αγώνα Κυπέλλου εναντίον της Λάνκοβιτζ, στις 25 Σεπτεμβρίου 2013. Για να αποκτήσει εμπειρία και να πάρει συμμετοχές, δόθηκε στη θυγατρική της Σάλτσμπουργκ, τη Λίφερινγκ, της 2ης κατηγορίας Αυστρίας, για την περίοδο 2013-14, όμως τον Ιανουάριο του 2014 παραχωρήθηκε εκ νέου ως δανεικός στην Γκρέντιγκ. Το καλοκαίρι του 2014 ανακοινώθηκε η παραχώρησή του (και πάλι με τη μορφή δανεισμού) για έναν χρόνο στον Πανιώνιο. Την επόμενη χρονιά παραχωρήθηκε εκ νέου ως δανεικός, αυτήν τη φορά για λογαριασμό του Αστέρα Τρίπολης.
Τον Ιούλιο του 2016 επέστρεψε στον Πανιώνιο, υπογράφοντας ως ελεύθερος.
Τη σεζόν 2017-18 αγωνίστηκε στη γερμανική Σόνενχοφ Γκρόσασπαχ (3η κατηγορία Γερμανίας).
Τον Ιούλιο του 2018, επέστρεψε στο αυστριακό πρωτάθλημα, με την Σανκτ Πέλτεν. Από το 2019 μέχρι το 2022, αγωνιζόταν στην αυστριακή Ραπίντ Βιέννης, πραγματοποιώντας 68 συμμετοχές και 38 γκολ.
Τον Ιανουάριο του 2022, ανακοινώθηκε η απόκτηση του από την αμερικανική Ντι Σι Γιουνάιτεντ.
Στις εθνικές ομάδες
Υπήρξε διεθνής με την εθνική Ελπίδων (Κ-21) το 2015, με την Παίδων (Κ-17) την περίοδο 2011-2012 και με τη Νέων (Κ-19) (2012-2014).
Τον Ιούνιο του 2015 κλήθηκε για πρώτη φορά στην εθνική Ανδρών, από τον Σέρχιο Μαρκαριάν. Το ντεμπούτο του πραγματοποιήθηκε στις 13 Ιουνίου 2015 στην εκτός έδρας αναμέτρηση εναντίον των Νήσων Φερόε για τα προκριματικά του Euro 2016, όταν αντικατέστησε τον Παναγιώτη Κονέ. Μέσα στο 2015 πραγματοποίησε τρεις συμμετοχές με την Εθνική Ελλάδος. Μετά από αυτές τις συμμετοχές όμως δεν έλαβε καμία κλήση έως τον Αύγουστο του 2020, όπου κλήθηκε ξανά από τον τότε προπονητή Τζον φαν ΄τ Σχιπ.
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στην Αυστρία Κατηγορία:Ποδοσφαιριστές ΣΓ Σόνενχοφ Γκροσάσπαχ Κατηγορία:Ποδοσφαιριστές Β΄ Κατηγορίας Αυστρίας Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Στέρλινγκ Χόλογουεϊ
Ο Στέρλινγκ Χόλογουεϊ (αγγλικά: Sterling Holloway, 4 Ιανουαρίου 1905 – 22 Νοεμβρίου 1992) ήταν Αμερικανός ηθοποιός και ηθοποιός κινουμένων σχεδίων, που εμφανίστηκε σε πάνω από 100 ταινίες και 40 τηλεοπτικά σόου. Υπήρξε επίσης και ηθοποιός της Disney, γνωστός για τον οξύφωνο ήχο της φωνής του. Πιο πολύ μνημονεύεται για τους ρόλους του στο Ντάμπο, το ελεφαντάκι ως ο Κύριος Στορκ, στο Μπάμπι ως το Ενήλικο Λουλούδι, στο Η Αλίκη στη Χώρα των Θαυμάτων ως ο γάτος Τσεσάιρ κ.ά, αλλά και στο Γουίνι το αρκουδάκι, τον Γουίνι κ.ά. Ο Χόλογουεϊ πέθανε στο Λος Άντζελες μετά από καρδιακό επεισόδιο σε νοσοκομείο της περιοχής. Το σώμα του αποτεφρώθηκε και οι στάχτες του πετάχτηκαν στον Ειρηνικό Ωκεανό.
Εξωτερικοί σύνδεσμοι
Κατηγορία:Βραβευμένοι με Γκράμι Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί ραδιοφώνου Κατηγορία:Αμερικανοί άνδρες ηθοποιοί φωνής
Ματίας Βάλκιερς
Ο Ματίας Βάλκιερς (Matthias Valkiers) είναι Βέλγος διεθνής πετοσφαιριστής, ο οποίος γεννήθηκε στις 8 Απριλίου 1990 και αγωνίζεται ως πασαδόρος.
Καριέρα
Ο Ματίας Βάλκιερς ξεκίνησε την επαγγελματική του καριέρα με την ομάδα της Λίντεμανς Άαλστ το 2009. Στη συνέχεια πήρε μεταγραφή στη Νόλικο Μαασέικ αγωνιζόμενος για τρία χρόνια, κατακτώντας το τρεμπλ το 2012. Το 2015 αγωνίστηκε στην τουρκική Παλαντόκεν Μπελεντιγεσί, το 2016 στην βελγική Μένεν, ενώ το 2017 μεταπήδησε στην ρουμάνικη Ζάλαου με την οποία κατέκτησε το πρωτάθλημα. Το 2017 αγωνίστηκε με την ομάδα του Π.Α.Ο.Κ. κατακτώντας το κύπελλο. Τον Μάϊο του 2018 μετεγγράφη στην γαλλική Τουρκοίνγκ Λιλ.
Διεθνείς συμμετοχές
Ο Ματίας Βάλκιερς αγωνίζεται με την εθνική ομάδα του Βελγίου όντας βασικό στέλεχος. Έχει κατακτήσει το χρυσό μετάλλιο του Ευρωπαϊκού Λιγκ του 2013 παίρνοντας μάλιστα τον τίτλο του καλύτερου πασαδόρου.
Πηγές
Κατηγορία:Βέλγοι πετοσφαιριστές Κατηγορία:Πετοσφαιριστές ΠΑΟΚ
Τρισδιάστατη εκτύπωση
thumb|right|τριδιάστατος εκτυπωτής (MakerBot) Η τρισδιάστατη εκτύπωση (3D printing) είναι μια μέθοδος προσθετικής κατασκευής στην οποία κατασκευάζονται αντικείμενα μέσω της διαδοχικής πρόσθεσης επάλληλων στρώσεων υλικού. Στη τρισδιάστατη εκτύπωση μπορούν να χρησιμοποιηθούν διάφοροι τύποι υλικού, κυρίως κεραμικά και πολυμερή. Σε σύγκριση με άλλες τεχνολογίες και εξοπλισμό προσθετικής κατασκευής, οι τρισδιάστατοι εκτυπωτές είναι συνήθως ταχύτεροι, φθηνότεροι και ευκολότεροι στη χρήση. Για τον λόγο αυτό πολλοί πιστεύουν ότι στα επόμενα χρόνια η παγκόσμια παραγωγή αγαθών θα στραφεί προς αυτή την κατεύθυνση, αντικαθιστώντας σταδιακά τις παραδοσιακές τεχνικές.Δεν είναι λίγοι αυτοί που πιστεύουν ότι η τρισδιάστατη εκτύπωση θα αποτελέσει μία «νέα βιομηχανική επανάσταση», καθώς θα φέρει αποκέντρωση των παραγωγικών διαδικασιών, ανοίγοντας τον δρόμο για παραγωγή τοπική και μικρής κλίμακας, προσαρμοσμένη στις τρέχουσες ανάγκες.
Οι τρισδιάστατοι εκτυπωτές χρησιμοποιούνται κυρίως για την κατασκευή φυσικών μοντέλων και πρωτοτύπων από σχεδιαστές, μηχανικούς και ομάδες ανάπτυξης νέων προϊόντων, έχουν τη δυνατότητα να εκτυπώνουν μέρη και εξαρτήματα από διάφορα υλικά, με διαφορετικές μηχανικές και φυσικές ιδιότητες και συχνά σε μια ενιαία διαδικασία κατασκευής. Η νέα τεχνολογία διαχείρισης και μετακίνησης υλικών (ως έχουν ή με αναπαραγωγή τους), ονομάζεται (ψηφιακό) MatterNet, κατά αναλογία της τεχνολογίας του διαδικτύου (internet), που επιτρέπει την διαχείριση και μεταφορά των πληροφοριών (κειμένων, σταθερών ή κινούμενων εικόνων και ήχου).
Οι απαρχές της τρισδιάστατης εκτύπωσης
Η τρισδιάστατη εκτύπωση πρωτοεφευρέθηκε στα 1982 από τον Chuck Hull. Ο Hull είχε την ιδέα ότι αν μπορούσε να τοποθετήσει χιλιάδες λεπτά στρώματα πλαστικού το ένα πάνω από το άλλο και στη συνέχεια να χαράξει το σχήμα τους, χρησιμοποιώντας το φως, τότε θα ήταν σε θέση να σχηματίσει τρισδιάστατα αντικείμενα. Μετά από ένα χρόνο πειραματιζόμενος με τις ιδέες αυτές, ανέπτυξε ένα σύστημα όπου μια συμπυκνωμένη ακτίνα υπεριώδους φωτός, κινούμενη υπό τον έλεγχο ενός υπολογιστή, χτυπά την επιφάνεια ενός κάδου γεμάτο με υγρό φωτοπολυμερές και όπου χτυπά το υγρό αυτό μετατρέπεται σε ένα τύπο πλαστικού σε σταθερή μορφή. Ο Hull συνειδητοποίησε ότι το εύρημά του δεν περιοριζόταν σε υγρά στοιχεία και ως εκ τούτου η ευρεσιτεχνία του ονομάστηκε στερεολιθογραφία ή 3Δ εκτύπωση, καθώς κάλυπτε κάθε υλικό ικανό προς στερεοποίηση ή ικανό να μεταβάλει τη φυσική του κατάσταση. Από τότε βέβαια η 3Δ εκτύπωση διένυσε μακρύ δρόμο….
Πώς δουλεύει ο 3D εκτυπωτής;
Η τεχνολογία της προσθετικής κατασκευής εφαρμόζεται σε εκτυπωτές με διάφορα μεγέθη και σχήματα· ανεξάρτητα όμως από το είδος του 3D εκτυπωτή ή από το υλικό που χρησιμοποιείται, η διαδικασία της 3D εκτύπωσης ακολουθεί τα ίδια βασικά βήματα. Ξεκινά με τη δημιουργία ενός 3D σχεδίου από το αντικείμενο που θέλει κανείς να εκτυπώσει, χρησιμοποιώντας ψηφιακό λογισμικό CAD (Computer Aided Design). Το ψηφιακό μοντέλο μπορεί επίσης να προκύψει μέσω της χρήσης κάποιου τρισδιάστατου σαρωτή είτε κατεβάζοντας απλώς κάποιο αρχείο από τη διαδικτυακή αγορά.
Η προετοιμασία του εκτυπωτή περιλαμβάνει καταρχάς το γέμισμά του με τις πρώτες ύλες (όπως πλαστικά, σκόνες μετάλλων). Πρέπει μάλιστα να διαλέξει κανείς το υλικό με το οποίο θα επιτύχει καλύτερα τις συγκεκριμένες ιδιότητες που απαιτούνται για το αντικείμενο που θέλει να παραγάγει. Η ποικιλία των υλικών που χρησιμοποιούνται στους 3D εκτυπωτές είναι πολύ μεγάλη, περικλείει πλαστικά, κεραμικά, ρητίνη, μέταλλα, άμμο, υφάσματα, βιοϋλικά, γυαλί ακόμα και τροφή.
Επιπλέον, απαιτείται προετοιμασία της πλατφόρμας κατασκευής (σε ορισμένες περιπτώσεις, ίσως χρειαστεί να καθαριστεί ή να εφαρμόσει μια κόλλα για να αποτραπεί η μετακίνηση και στρέβλωση του αντικειμένου από τη θερμότητα κατά τη διάρκεια της διαδικασίας εκτύπωσης).
Μόλις φορτωθεί το ψηφιακό μοντέλο στον εκτυπωτή, το μηχάνημα αναλαμβάνει αυτόματα τη δημιουργία του επιθυμητού αντικειμένου. Ενώ οι διεργασίες εκτύπωσης ποικίλλουν ανάλογα με τον τύπο της τεχνολογίας του 3D εκτυπωτή, η εξώθηση υλικού (η οποία περιλαμβάνει έναν αριθμό διαφορετικών τύπων διεργασιών) είναι η πιο κοινή μέθοδος που χρησιμοποιείται στους επιτραπέζιους 3D εκτυπωτές.
Η εξώθηση υλικού λειτουργεί σαν ένα όπλο κόλλας. Το υλικό εκτύπωσης, κατά κανόνα ένα πλαστικό νήμα, θερμαίνεται μέχρις ότου υγροποιείται και εξωθείται μέσω του ακροφυσίου (η άκρη από την οποία εκτινάσσεται το νήμα) εκτύπωσης. Χρησιμοποιώντας πληροφορίες από το ψηφιακό αρχείο, ο σχεδιασμός είναι χωρισμένος σε λεπτές δισδιάστατες διατομές, ώστε ο εκτυπωτής να ξέρει ακριβώς πού να τοποθετήσει το πλαστικό υλικό (πολυμερές) μέσω του ακροφυσίου σε λεπτές στρώσεις, συχνά 0,1 χιλιοστά πάχος. Το πολυμερές στερεοποιείται γρήγορα και δένεται με το κάτω στρώμα του υλικού, πριν χαμηλώσει η πλατφόρμα και η κεφαλή εκτύπωσης προσθέσει άλλο στρώμα. Ανάλογα με το μέγεθος και την πολυπλοκότητα του αντικειμένου, η όλη διαδικασία μπορεί να διαρκέσει από λεπτά έως ημέρες.
Αφού ολοκληρωθεί η εκτύπωση, κάθε αντικείμενο απαιτεί μία ελάχιστη μετα-επεξεργασία η οποία περιλαμβάνει ποικιλία πρακτικών (απλών ή περισσότερο σύνθετων), από την απλή αποκόλληση του αντικειμένου από την πλατφόρμα εκτύπωσης, έως την αφαίρεση δομών στήριξης από το αντικείμενο (προσωρινό υλικό που τυπώνεται για τη στήριξη προεξοχών επί του αντικειμένου), το βούρτσισμα, το φινίρισμα κτλ. Αυτό το βήμα απαιτεί συχνά εξειδικευμένες δεξιότητες και υλικά. Όταν το αντικείμενο πρωτοτυπώνεται, συχνά δεν μπορεί να χρησιμοποιηθεί άμεσα ή να ολοκληρωθεί μέχρις ότου λειανθεί, βερνικωθεί ή βαφτεί ώστε να ολοκληρωθεί ο αρχικός σχεδιασμός του. Το υλικό το οποίο έχει επιλεχθεί είναι αυτό το οποίο θα καθορίσει ποια μέθοδος μετα-επεξεργασίας είναι η πιο αρμόδια.
Χρήση
μικρογραφία|Τρισδιάστατος εκτυπωτής τύπου Mendel RepRap στο hackerspace Η τεχνολογία των 3D εκτυπωτών βρίσκει επίσης χρήση στους τομείς του κοσμήματος, των υποδημάτων, του βιομηχανικού σχεδιασμού, της αρχιτεκτονικής, της μηχανικής και των κατασκευών (AEC), στην αυτοκινητοβιομηχανία, την αεροδιαστημική, την οδοντιατρική και ιατρική βιομηχανία, την εκπαίδευση, τη χαρτογράφηση πληροφοριακών συστημάτων, σε έργα πολιτικών μηχανικών, και πολλά άλλα.
Ειδικά με τους εκτυπωτές που χρησιμοποιούν πλαστικό μπορούν να κατασκευαστούν εξολκείς λαστίχου ποδηλάτου, κρεμάστρες, καπάκια, εργαλεία για Dremel, κλπ. Με την χρήση πλαστικού και σχεδίων 3D, που βρίσκονται ελεύθερα στο internet, ή που μπορεί κάποιος μόνος του να δημιουργήσει, μπορεί πολύ εύκολα να φτιαχτεί από το πιο μικρό εξάρτημα, έως ολόκληρη κατασκευή κομμάτι-κομμάτι.
Επίσης μια ιδιότητα των εκτυπωτών 3D είναι ότι μπορούν να αναπαράγουν τον εαυτό τους αφού μπορούν να εκτυπώσουν τα κομμάτια που τους αποτελούν.
Ένα στρατηγικό πλεονέκτημα της τρισδιάστατης εκτύπωσης είναι η δυνατότητα παραγωγής περισσότερο εξατομικευμένων και περίπλοκων αντικειμένων χρησιμοποιώντας ακριβώς όσο υλικό είναι αναγκαίο. Επίσης, η τρισδιάστατη εκτύπωση βοηθά στην τοπικοποίηση της παραγωγής μειώνοντας την ανάγκη παρουσίας γραμμής παραγωγής και συντελεί στη μείωση εκπομπών CO2 λόγω λιγότερων μετακινήσεων (logistics). Η τρισδιάστατη εκτύπωση, όπως σχεδόν κάθε τεχνολογία μπορεί να χρησιμοποιηθεί και για επικίνδυνους σκοπούς, όπως για παράδειγμα στην εύκολη κατασκευή όπλων.
Η εφεύρεση της 3D εκτύπωσης μειώνει τον χρόνο παραγωγής της πρώτης έκδοσης ενός προϊόντος και μας απελευθερώνει από ποικίλα εμπόδια τα οποία συναντάμε στις παραδοσιακές μεθόδους παραγωγής. Για παράδειγμα, είναι δυνατόν να τυπώσουμε σύνθετα γεωμετρικά σχήματα και να συμπλέξουμε μέρη χωρίς κάποιο δεσμό. Είναι επίσης δυνατόν να παραγάγουμε μοναδικά αντικείμενα, σε μικρές ποσότητες, με χαμηλό κόστος και γρήγορη διανομή. Επιταχύνεται ο κύκλος σχεδιασμού, παραγωγής και ελέγχου επιτρέποντας στον σχεδιαστή να αξιολογήσει άμεσα τη βιωσιμότητα ενός προϊόντος και να ενσωματώσει αλλαγές σχεδιασμού όπου τυχόν απαιτούνται. Η δυνατότητα να τροποποιήσει κανείς ένα σχέδιο σε απευθείας σύνδεση και αμέσως να δημιουργήσει το αντικείμενο -χωρίς σπατάλη χύτευσης ή διάτρησης- καθιστά την προσθετική κατασκευή έναν οικονομικό τρόπο για τη δημιουργία μεμονωμένων αντικειμένων, μικρών παρτίδων. Τα αντικείμενα μπορούν να κατασκευαστούν μόλις δημιουργηθεί το τρισδιάστατο ψηφιακό μοντέλο, εξαλείφοντας την ανάγκη για ακριβές και χρονοβόρο εργαλειακό εξοπλισμό και κατασκευή πρωτοτύπου. Οι τεχνικές της προσθετικής τεχνολογίας επιτρέπουν την ταχεία αντίδραση στις αγορές και δημιουργούν νέες δυνατότητες παραγωγής εκτός των εργοστασίων, όπως κινητές μονάδες που μπορούν να τοποθετηθούν κοντά στην πηγή των τοπικών υλικών. Αυτή η τεχνολογία επίσης συμβάλλει στη μείωση της απώλειας υλικού κατά την παραγωγή. Χτίζοντας αντικείμενα σε αλλεπάλληλες στρώσεις, αντί των παραδοσιακών μεθόδων κατεργασίας όπου αποκόπτεται το υλικό, μειώνονται οι ανάγκες και το κόστος των υλικών μέχρι 90%. Αυτές οι τεχνικές εξοικονομούν ενέργεια με την εξάλειψη των σταδίων παραγωγής, χρησιμοποιώντας ουσιαστικά λιγότερο υλικό, επιτρέποντας την επαναχρησιμοποίηση των υποπροϊόντων, και την παραγωγή ελαφρύτερων προϊόντων. Η 3D εκτύπωση έχει νόημα για την κατασκευή προϊόντων υψηλής τεχνολογίας με πολύπλοκα σχέδια, αλλά είναι λιγότερο αποτελεσματική για την παραγωγή απλών προϊόντων που παράγονται σε μεγάλες ποσότητες, όπως τα καθίσματα γηπέδου ή τα δοχεία απορριμμάτων.
Το 3d printing στην μηχανική
Το 3D printing έχει πολλές εφαρμογές στη μηχανική και μπορεί να χρησιμοποιηθεί σε διάφορους τομείς της μηχανικής.
Μια εκπαιδευτική εφαρμογή στη Βιολογία
Στο Εργαστήριο Βιοχημείας και Μοριακής Φυσιολογίας της Άσκησης του Κρατικού Πανεπιστημίου Καλιφόρνιας Fullerton, εφαρμόστηκε πιλοτικά σε φοιτητές μια εργαστηριακή δραστηριότητα για την εκτύπωση τρισδιάστατων (3D) μοντέλων πραγματικών ανθρώπινων μυϊκών κυττάρων (μυϊκών ινών). Οι πρωταρχικοί στόχοι υλοποίησης αυτού του πειράματος ήταν 1) να εκθέσουν τους φοιτητές σε πολλαπλές τεχνολογίες (π.χ. συνεστιακή μικροσκοπία και τρισδιάστατη εκτύπωση), 2) να τους παρέχουν απτά μοντέλα διερεύνησης της οργάνωσης και μορφολογίας των μυϊκών κυττάρων και των πυρήνων τους, και 3) να τους παρακινήσουν να μάθουν περισσότερα για τον αόρατο μοριακό κόσμο.
Ο μυϊκός ιστός που χρησιμοποιήθηκε ήταν από έναν υγιή άνδρα εθελοντή, επομένως η μελέτη αυτή ήταν σύμφωνη με τα πρότυπα που έχουν τεθεί στη Διακήρυξη του Ελσίνκι. Ο συμμετέχων έλαβε προφορική και γραπτή πληροφόρηση σχετικά με τις πειραματικές διαδικασίες και τους ενδεχόμενους κινδύνους πριν προβεί σε  γραπτή συγκατάθεση.
Διαμήκεις μυϊκές τομές (20 mg) τοποθετήθηκαν απευθείας σε κατάλληλο διάλυμα και αποθηκεύτηκαν στους -20οC για τουλάχιστον μία εβδομάδα ώστε να επιτραπεί η απομόνωση των λείων μυϊκών ινών.
Μετά από μία εβδομάδα επώασης, μια μικρή δέσμη μυϊκών ινών τοποθετήθηκε σε ένα τρυβλίο που περιείχε κατάλληλο διάλυμα. Χρησιμοποιώντας πολύ λεπτές λαβίδες κάτω από στερεοσκοπικό μικροσκόπιο, απομονώθηκαν προσεκτικά τμήματα μυϊκών ινών (2,5-3,0 mm).
Λιβύρνις
Η λιβύρνις ή λιβυρνίς ή λιβυρνίδα (λατινικά Liburna) ήταν τύπος ελαφρού και ταχέως πολεμικού πλοίου κατά την αρχαιότητα. Ονομάστηκε από τη δαλματική φυλή των Λιβυρνών, που τα χρησιμοποιούσαν για πειρατεία. Υιοθετήθηκε ευρέως από το ρωμαϊκό ναυτικό και μετά τη ναυμαχία του Ακτίου άρχισε να αντικαθιστά τα βαρύτερα πολεμικά σκάφη (τετρήρεις, πεντήρεις κλπ.). Κατά τους 1ο με 3ο αιώνες μ.Χ. οι λιβυρνίδες (μονόκροτες ή και δίκροτες) αποτελούσαν τον όγκο των πολεμικών σκαφών του ρωμαϊκού ναυτικού, ειδικά στους επαρχιακούς στόλους. Εξέλιξή τους αποτελεί ο βυζαντινός δρόμων.
Τρισδιάστατη εκτύπωση
Μια εκπαιδευτική εφαρμογή στη Βιολογία
Αμέσως μετά την απομόνωση, τα μεμονωμένα μυϊκά κύτταρα τοποθετήθηκαν σε αντικειμενοφόρες πλάκες μικροσκοπίου (5-10 ανά αντικειμενοφόρο πλάκα) και ακολούθησε στοχευμένη σήμανση φθορισμού των νηματίων ακτίνης και των πυρήνων. Γυάλινες καλυπτρίδες τοποθετήθηκαν προσεκτικά πάνω στις ομαδοποιημένες ίνες ώστε να κρατάνε τα κύτταρα όσο το δυνατόν πιο κοντά για την αποτελεσματική απεικόνιση και στη συνέχεια σφραγίστηκαν με βερνίκι νυχιών. Οι αντικειμενοφόρες πλάκες αποθηκεύτηκαν σε σκοτεινό χώρο στους 4 οC μέχρι την απεικόνιση για να ελαχιστοποιηθεί η φωτολεύκανση.
Κατόπιν οι μυϊκές ίνες (1-2 mm) απεικονίστηκαν με χρήση συνεστιακού μικροσκοπίου σάρωσης με laser. Οι τρισδιάστατες εικόνες που συλλέχθηκαν υποβλήθηκαν σε επεξεργασία και αναλύθηκαν με ένα λογισμικό βιολογικής απεικόνισης ανοιχτού κώδικα χρησιμοποιώντας ένα εργαλείο επεξεργασίας εικόνων που βασίζεται στην Java (ImageJ). Οι δέσμες εικόνων ακτίνης και πυρήνων μετατράπηκαν σε ένα αρχείο ".stl". Το αρχείο ".stl" που δημιουργήθηκε αποθηκεύτηκε σε μια μονάδα flash και μεταφέρθηκε στον εκτυπωτή MakerBot Replicator 2 3D (Τμήμα Πληροφορικής, Κρατικό Πανεπιστήμιο της Καλιφόρνιας, Fullerton). Το αρχείο προετοιμάστηκε για εκτύπωση ακολουθώντας τις εντολές του λογισμικού MakerBot (η εικόνα μπορεί να μεγεθυνθεί, να μετακινηθεί ή να περιστραφεί αν είναι απαραίτητο). Στη συγκεκριμένη περίπτωση, η αρχική μυϊκή ίνα είχε μήκος 500 mm και μεγεθύνθηκε 500 φορές (25cm). Οι πυρήνες ήταν ορατοί στο τρισδιάστατο εκτυπωμένο βιοπλαστικό κύτταρο, αλλά χρησιμοποιήθηκε μπλε ακρυλικό χρώμα για να τονιστεί η οργάνωση και η μορφολογία τους.
Λιβύρνις
Η ονομασία αναβίωσε τον 19ο αιώνα στο νεοσύστατο ελληνικό ναυτικό, όπου αποδόθηκε σε μικρά ταχύπλοα με ιστιοφορία, τύπου Βελλούς ή Μύστικου, που χρησιμοποιούνταν ως απόστολα πλοία και για καταδίωξη πειρατείας. Σήμερα έχει εκλείψει.
Τρισδιάστατη εκτύπωση
Μια εκπαιδευτική εφαρμογή στη Βιολογία
Έτσι, σε αντίθεση με τις δισδιάστατες απεικονίσεις, τα τρισδιάστατα μοντέλα των μυϊκών κυττάρων προσέφεραν στους φοιτητές εναλλακτικές προοπτικές όσον αφορά τη διάταξη δομών και οργανιδίων στην επιφάνεια των σκελετικών μυϊκών κυττάρων (όπως οι πυρήνες).
Οι εφαρμογές της τρισδιάστατης εκτύπωσης (3D) είναι απεριόριστες. Εκτός από την περίπτωση των μυϊκών κυττάρων που αναφέρθηκε, θα μπορούσε να γίνει τρισδιάστατη μοντελοποίηση για την μελέτη πολλών άλλων κυττάρων ή δομών, δίνοντας στους δασκάλους όλων των βιολογικών κλάδων ένα νέο εργαλείο για την εμπλοκή των μαθητών στη διεπιστημονική έρευνα.
Λιβύρνις
Πλοία τύπου Λιβυρνίδας του Ελληνικού Πολεμικού Ναυτικού ήταν:
Κατηγορία:Πολεμικά πλοία Κατηγορία:Κωπήλατα πλοία
Τρισδιάστατη εκτύπωση
Μια εκπαιδευτική εφαρμογή στη Βιολογία
Περαιτέρω μελέτες θα διερευνήσουν την αποτελεσματικότητα τέτοιων προγραμμάτων σε διάφορα εκπαιδευτικά επίπεδα και τη δυνατότητα να εφαρμοστεί η μελέτη και άλλων βιολογικών συστημάτων χρησιμοποιώντας βιοπλαστικά μοντέλα.
Μοντέλα
Ο RepRap είναι ένα μοντέλο εκτυπωτή 3D που χρησιμοποιεί ελεύθερο λογισμικό, φροντίζοντας να πληροί τις προδιαγραφές που έχουν τεθεί από το GNU General Public License. Μπορεί να αντιγράψει κάποιο μέρος του εαυτού του, μιας και αποτελείται από πλαστικά μέρη τα οποία μπορεί και να εκτυπώσει. Υπάρχει επίσης έρευνα σε εξέλιξη ώστε μελλοντικά να υπάρξει η δυνατότητα για εκτύπωση πινάκων κυκλωμάτων καθώς επίσης και μεταλλικών μερών.
Ο MakerBot είναι επίσης ένα μοντέλο 3D εκτυπωτή ελεύθερου λογισμικού που κατασκευάζεται από την MakerBot Industries.